laion/Wikipedia-Exotic huggingface dataset:
אווה פייג'יס

אווה פַייג'יס (באנגלית: Eva Figes;‏ 15 באפריל 1932 – 28 באוגוסט 2012) הייתה סופרת אנגלייה ילידת ברלין. פייג'יס כתבה רומנים, ביקורת ספרות, מחקרים פמיניסטיים, וכן על זיכרונותיה מילדותה בברלין וכפליטה יהודייה מגרמניה הנאצית. היא נולדה בשם אווה אונגר, והגיעה לבריטניה בילדותה, בשנת 1939, עם הוריה, פיטר ואירמה אונגר, ואחיה הצעיר, ארנסט. לאחר שסיימה תואר ראשון בהצטיינות מקוויין מרי קולג' בלונדון בשנת 1953, היא עבדה בהוצאה לאור עד 1967, אז הייתה לסופרת במשרה מלאה. היא נישאה בשנת 1954 לג'ון ג'ורג ' פייג'יס. היו להם שני ילדים: הסופרת קתרין ג'יי ("קייט") פייג'יס והיסטוריון אורלנדו פייג'יס. השניים התגרשו בשנת 1962. בשונת ה-1960 היא הייתה מקושרת לקבוצת סופרים ניסיוניים בריטים אשר הושפעו מריינר הפנשטאל; הקבוצה כללה את סטפן תמרסון, אן קווין, אלן ברנס, והמנהיג הבלתי רשמיי שלה, ב. ס. ג'ונסון. הרומן של פייג'יס משנת 1983, Light, הוא דיוקן אימפרסיוניסטי של יום אחד בחייו של קלוד מונה מזריחה עד שקיעה. העבודה הידועה ביותר שלה היא המאסה הפמיניסטית, Patriarchal Attitudes, משנת 1970, והיא זכתה בפרס הסיפורת של הגרדיאן ב-1967 עבור ספרה Winter Journey. Equinox (1966) Winter Journey (1967) Konek Landing (1969) B (1972) Days (1974) Nelly's Version (1977) Waking (1981) Light (1983) The Seven Ages: A Novel (1986) Ghosts (1988) The Tree of Knowledge (1990) The Tenancy (1993) The Knot (1996) Patriarchal Attitudes: Women in Society (1970) Tragedy and Social Evolution (1976) Sex and Subterfuge: Women Writers to 1850 (1982) Women's Letters in Wartime, 1450-1945 (1993) Little Eden: A Child at War (1978) Tales of Innocence and Experience: An Exploration (2004) Journey to Nowhere (2008) אווה פייג'יס, באתר אנציקלופדיה בריטניקה (באנגלית) Eva Tucker (7 בספטמבר 2012). "Eva Figes obituary | Books". The Guardian. London. {{cite news}}: (עזרה) Flood, Alison (12 באוקטובר 2009). "British Library acquires Eva Figes archive". The Guardian. London. {{cite news}}: (עזרה) "Eva Figes". The Editors of Encyclopædia Britannica. Marriage registered in Westminster Registration District in the third quarter of 1954. "Eva Figes". Bloomsbury Publishing. Births registered in Westminster Registration District in the last quarter of 1957 and in the Islington Registration District in the last quarter of 1959. Eva Tucker (7 בספטמבר 2012). "Eva Figes obituary | Books". The Guardian. London. {{cite news}}: (עזרה)
אוברסט

אוברסט (בגרמנית: Oberst) היא דרגה צבאית בכמה מדינות הדוברות גרמנית, וכן במדינות סקנדינביה, והיא שוות ערך לקולונל. היא משמשת כיום בכוחות הקרקע ובחיל האוויר של אוסטריה, גרמניה, שווייץ, דנמרק, נורווגיה. בשוודיה הדרגה נקראת överste, בפינלנד היא נקראת eversti, ובאיסלנד היא נקראת ofursti. בהולנד הדרגה overste משמשת כמילה נרדפת עבור לוטננט קולונל. אוברסט היא הדרגה הגבוהה ביותר של קציני המטה בצבא הגרמני (הר), ובחיל האוויר הגרמני (הלופטוואפה). הדרגה מדורגת בנאט"ו כOF-5, והיא שוות ערך לקולונל בצבאות בריטניה וארצות הברית. המקבילות של הדרגה הן: אוברסטארצט, אוברסט-אפוטקר, אוברסט-וטרינר בשירות הרפואי של הבונדסוור. קפיטן צור זה ופלוטנארצט בדויטשה מרינה. על דרגות הכתף (צבא היבשה, חיל האוויר) יש שלושה כוכבי כסף בין שני עלי אלון. אוברסט היא מילה בגרמנית, המגדירה את הדרגה הצבאית של קולונל או מפקד טייסת. "אוברסט" מתורגם כ"המנהיג" או "העליון". כשם משפחה, אוברסט הוא שם נפוץ בדרום מערב גרמניה, באזור המכונה היער השחור. השם נפוץ גם בקנטונים בצפון-מרכז שווייץ (ארגאו וציריך), אולם הגרסה השווייצרית של אוברסט מאויתת כאובריסט. השם הופיע לראשונה במאה השלוש עשרה באזור הגבול הגרמני-שווייצרי, והצורות המוקדמות היו Zoberist וOberist. השם מתייחס ל"שבט שחי הגבוה ביותר על ההר" או "המשפחה שגרה הכי גבוה בכפר". אוברסט מתורגם כמו "בכיר" או "העליון", ומקורותיו הוא מימי הביניים אז הוחזקה הדרגה על ידי אציל שפיקד על מספר חיילים גדול, והדרגה קולונל-גנרל ניתנה למפקד הראשי בשדה הקרב שלו היו כפופים מספר קולונלים. השימוש המודרני בדרגה התחיל בסוף המאה ה-16 שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים קולונל היה דרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לוטננט. הדירוג של אוברסט הוא שווה ערך לזה של הקולונל בצבאות דוברי אנגלית, למרות שהמשמעות המדויקת של "אוברסט" היא "עליון", כלומר קצין השדה הבכיר ביותר מתחת לגנרלים. אוברסט היה בשימוש צבאות גרמניה ואוסטריה במהלך שתי מלחמות העולם. אוברסט שימש גם כקידומת של דרגת אוברסט-גרופנפיהרר. דרגת אס אס שטנדרטנפיהרר הייתה שוות ערך לאוברסט. קולונל גנרל במהלך מלחמות העולם נקרא גנרל-אוברסט, אם כי התרגום המדויק הוא "העליון הכללי", מכיוון שדרך כלל זו הייתה הדרגה הגבוהה ביותר בימי שלום. דרגת אוברסט ידועה בקולנוע האמריקאי, לאחר שהופיעה בכמה סרטים פופולריים (כגון הבריחה הגדולה, סטלאג 17, הנשר נחת, המלחמה של הארט, שודדי התיבה האבודה, מת לחיות 4.0) בהשתתפות דמויות המחזיקות בדרגה.
הבחירות לראשות עיריית לנינגרד (1991)

הבחירות לראשות עיריית לנינגרד ב-1991 היו מערכת הבחירות שנערכו ב-12 ביוני 1991, בו זמנית עם מערכת הבחירות של נשיא הפדרציה הרוסית וכך במקביל נערכו בלנינגרד הבחירות לנשיאות (בהן נבחר בוריס ילצין) והבחירות לראשות העיר. זו הייתה מערכת הבחירות הישירות לעירייה הראשונה מסוגה ברוסיה, לאחר שקודם לכן ראשי העיר מונו על ידי המפלגה הקומוניסטית של ברית המועצות וקודם לכן מושל סנקט פטרבורג היה מתמנה בצו קיסרי של הצאר. תוצאות הבחירות בסיבוב הראשון הראו כי ב-66.1% מהקולות זכה הנציג האנטי-קומוניסטי ונציג הכוחות הדמוקרטיים אנטולי סובצ'ק. יריבו היה סגן ראש מועצת העיר לנסובייט ומנכ"ל חברת הייצור והבנייה "LenHydroEnergoSpetsStroi" יורי סוונארד, שזכה רק ב-25% מהקולות. https://www.kommersant.ru/doc/3008944 http://2003.newsru.com/article/379 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אפותם

אַפּוֹתֶם (לפעמים מכונה בקיצור אַפּוֹ, ביוונית תמה=להניח) הוא: במצולע משוכלל קטע (או אורכו) ממרכז המצולע לנקודה התיכונה (האמצעית) של אחת הצלעות. או באופן שקול, הוא קטע (או אורכו) ממרכז המצולע האנכי לאחת הצלעות. כיוון שהמצולע הוא משוכלל הרי שכל האפותמים שלו חופפים. במעגל: קטע ישר (או אורכו) בין מרכז המעגל לאמצע מיתר על המעגל. או באופן שקול, קטע (או אורכו) בין מרכז המעגל האנכי למיתר על המעגל. בפרמידה משוכללת (פרמידה בעלת בסיס בצורת מצולע משוכלל): הקטע הישר (או אורכו) הקצר ביותר בין בין קודקוד הפרמידה לנקודה על היקף הבסיס (העובר על פני אחת הפאות). בפירמידה משוכללת קטומה (פירמידה רגולרית שפסגתה נקטמה על ידי מישור המקביל לבסיס): האפותם או אורך גובהה של כל פאה טרפזית בצידי הפירמידה הקטומה. האפותם a יכול לשמש לחישוב השטח של מצולע משוכלל בעל n צלעות באורך s: A = n s a 2 {\displaystyle A={nsa \over 2}} אפשר לראות את נכונות הנוסחה אם מחלקים את המצולע ל-n משולשים שווי שוקיים חופפים (עם קודקודי המשולשים במרכז המצולע ועם הבסיסים על צלעות המצולע). שטח משולש הוא מחצית הבסיס כפול הגובה ולכן שטח כל אחד מ-n המשולשים הוא s a 2 {\displaystyle {sa \over 2}} . p = n s {\displaystyle {p=ns}} הוא היקף המצולע ולכן ניתן גם לכתוב: A = p a 2 {\displaystyle A={pa \over 2}} האפותם של מצולע משוכלל שווה לרדיוס של המעגל החסום במצולע. לכן הוא גם שווה למרחק המינימלי בין צלע למרכז המעגל. ככל שלמצולע יש יותר צלעות כך שטחו שואף לשטח המעגל החסום, והיקף המצולע p שואף להיקף המעגל החסום 2 π r {\displaystyle {2\pi r}} . מכל אלה נובעת הנוסחה לחישוב שטח העיגול: A = p a 2 = ( 2 π r ) r 2 = π r 2 {\displaystyle A={pa \over 2}={(2\pi r)r \over 2}={\pi r^{2}}} ניתן למצוא את האפותם של מצולע משוכלל במספר דרכים. האפותם a של מצולע משוכלל בעל n צלעות באורך s ועם רדיוס R למעגל החוסם את המצולע שווה: a = s 2   t a n ( π n ) = R   c o s ( π n ) {\displaystyle a={s \over {2\ tan({\pi \over n})}}=R\ cos({\pi \over n})} ניתן להשתכנע בכך אם מעיינים ב-n המשולשים שווי השוקיים שהוזכרו בדיון למעלה. אם חוצים כל משולש כזה לרוחב מתקבל משולש ישר-זווית בו אורכי הניצבים הם s 2 {\displaystyle {s \over 2}} ו- a (האפותם), היתר הוא R והזווית בקודקוד היא π n {\displaystyle {\pi \over n}} . האפותם גם שווה ל a = s 2 t a n ( π ( n − 2 ) 2 n ) {\displaystyle a={s \over 2}tan({{\pi (n-2)} \over {2n}})} נוסחאות אלו שימושיות גם אם ידועים רק היקף המצולע p ומספר הצלעות n כיוון ש s = p n {\displaystyle s={p \over n}} . מצולע משוכלל מעגל סגיטה מדיה וקבצים בנושא אפותם בוויקישיתוף אפותם, באתר MathWorld (באנגלית) אפותם באתר http://mathworld.wolfram.com/ Polyhedrons. Prism, parallelepiped, pyramid באתר http://www.bymath.com אפותם באתר http://www.mathopenref.com
הבחירות למושל סנקט פטרבורג (1996)

הבחירות למושל סנקט פטרבורג 1996 נערכו ב-19 במאי (סיבוב ראשון) וב-2 ביוני (סיבוב שני). בבחירות נבחר לראשונה מושל העיר סנקט פטרבורג, היה זה ולדימיר יאקובלב. הבחירות החלו בציפייה רבה לכך שראש העיר המכהן אנטולי סובצ'ק ייבחר לקדנציה שנייה בקלות, כך האמינו גם שליש מהמצביעים בסקר שנערך באותו היום, אך כנגדו הוקמה קואליציה שאיחדה את המחנה הדמוקרטי והאליטה העירונית בראשות יאקובלב, ארטמייב ושצ'רבאקוב. שותפי הקואליציה סיכמו ביניהם לשתף פעולה לטובת המועמד הפופולרי מביניהם על מנת להביס את סובצ'ק. כתוצאה מכך, יאקובלב הצליח לנצח בסיבוב הראשון כשהוא צובר 21.6% מהקולות וסיים שני אחרי סובצ'ק שגרף 29% מהקולות. לפני הסיבוב השני, יאקובלב זכה לתמיכת בליאייב ובליאקוב, כשהם מתאגדים נגד ראש העיר המכהן. בעימותים הטלוויזיוניים סובצ'ק נראה רע מאוד לעומת יאקובלב, שהציג את ידענותו בנושא בעיות העיר. Перемена участи
MPAIAC

MPAIAC (בספרדית: Movimiento por la Autodeterminación e Independencia del Archipiélago Canario - התנועה להגדרה עצמית ולעצמאות של הארכיפלג הקנרי) הוא ארגון שרואה כמטרתו את השגת הזכות להגדרה עצמית והפרדה של האיים הקנריים מממלכת ספרד. הארגון הוקם ב-22 בנובמבר 1964 באלג'יריה על ידי הגולה הספרדי עו"ד אנטוניו קוביז'ו. בשנת 1975 התנועה החלה לשדר תעמולה ברדיו אלג'יראי. באותה שנה ובשנת 1976 נהרגו שני פעילים של התנועה בידי כוחות ביטחון. ב-1 בנובמבר 1976 הארגון הכריז על מאבק מזוין באמצעות זרועו הצבאית FAG. פעולתם הראשונה בוצעה באותו חודש, כשהתפוצץ מטען חבלה באיים הקנריים, לא היו נפגעים. ב-1977 ה-FAG פוצצו מטען חבלה ראשון מחוץ לאיים הקנריים, במדריד, לא היו נפגעים. באותה שנה הם הטמינו פצצה בחנות פרחים בנמל התעופה גאנדו, כתוצאה מהפיצוץ נפצעו מספר אנשים. בעקבות הפיגוע ומפני חשש לפצצה נוספת בנמל התעופה הטיסות הוסטו לשדה התעופה לוס רודאוס בטנריפה, מה שגרם (יחד עם מזג האוויר הגרוע ושרשרת של טעויות אנוש) לאסון המטוסים בטנריפה. ב־1978 נהרג הסמל רפאל ולדנברוס, מהיחידה לניטרול מטעני חבלה, כשניסה לנטרל פצצה בטנריפה. זה היה המקרה היחיד שבו גרמה פעילות הארגון באופן ישיר לנפגעים בנפש. ב-5 באוגוסט 1978 אנטוניו קוביז'ו יצא בחיים מניסיון התנקשות באלג'יר, אך נשאר נכה. ההתנקשות בוצעה ביוזמת משרד החוץ הספרדי וב-2003 קוביז'ו פוצה בסך 150,000 אירו. בשנת 1979 הארגון ויתר על המאבק המזוין ומייסדו אנטוניו קוביז'ו גורש מהארגון בשל חילוקי דעות עם ההנהלה. בשנות ה-80 וה-90 הארגון חדל מלהתקיים. ב-1985 קוביז'ו חזר מגלותו באלג'יריה והקים מפלגה בדלנית בשם "הקונגרס הלאומי של האיים הקנריים" (Congreso Nacional de Canarias). שיא כוחה של המפלגה היה ב-1987, כאשר זכתה במושב אחד במועצה של העיירה ארסיפה (Arrecife) באי לנסרוטה. בשנת 2003 חלק מפעיליו הוותיקים של MPAIAC הקימו אותו מחדש, אך הפעילות שלו היא כמעט אפסית ומסתכמת בעיקר בתעמולה באינטרנט. אנשי הקונגרס הלאומי של האיים הקנריים מתנערים מפעילות זו וטוענים שזו למעשה פעילות של סוכנויות הריגול הספרדיות. ה-FAG (בספרדית Fuerzas Armadas Guanches - הכוחות המזוינים הגואנצ'ים) היו הזרוע הצבאית של הארגון הבדלני הקנארי MPAIAC בין השנים 1976 ו-1978. שמו של הארגון נגזר משמה של האוכלוסייה הקדומה של הארכיפלג הקנרי, הגואנצ'ים. עיקר פעילותו הייתה הטמנת מטעני חבלה באתרים אסטרטגיים באיים הקנריים ובמדריד. מטרת הפעילות הייתה להפעיל לחץ על הממשל הספרדי ולא לגרום לנפגעים.
הבחירות למושל סנקט פטרבורג (2000)

הבחירות למושל סנקט פטרבורג 2000 נערכו ב-14 במאי 2000 בעיר סנקט פטרבורג. על פי התוצאות שהוכרעו כבר בסיבוב הראשון, ולדימיר יאקובלב זכה לקדנציה שנייה כמושל סנקט פטרבורג, זאת לאחר שהוא גרף 72.69% מקולות המצביעים. מולו התייצבו בעלי בריתו בעבר איגור ארטמייב ממפלגת יאבלוקו הליברלית ויורי בולדירב שהתמודד כמועמד עצמאי והיה ממייסדי מפלגת יאבלוקו. ועדת הבחירות של סנקט פטרבורג Выборы губернатора Петербурга: зарегистрированы 9 из 13 кандидатов Выборы губернатора Санкт-Петербурга. Есть ли альтернатива Владимиру Яковлеву? Губернаторские выборы в Санкт-Петербурге 1999–2000 года // Хроника предвыборной борьбы ערך זה הוא קצרמר בנושא רוסיה ובנושא בחירות. אתם מוזמנים לתרום לוויקיפדיה ולהרחיב אותו.
גבע ראפ

הרב גבע ראפ (נולד ב-15 בנובמבר 1957) הוא אלוף-משנה במילואים בצה"ל. עם גיוסו לצה"ל התנדב לצנחנים. בצנחנים עבר ראפ מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים מונה למפקד מחלקה בחטיבה ולחם במלחמת לבנון הראשונה. בהמשך מונה למפקד פלוגה בגדוד 890. עם שחרורו מצה"ל, זמן מה אחרי מלחמת לבנון הראשונה, החל ללמוד במשך כארבע שנים במכון מאיר. ראפ שב לשירות קבע בעקבות בקשת מפקד חטיבת הצנחנים, שאול מופז. במהלך האינתיפאדה הראשונה שימש כסגן מפקד גדוד בצנחנים ובשנים 1993–1995 שימש מפקד גדוד 931, והוביל אותו בלחימה בדרום לבנון. לאחר מכן פיקד על גדוד גפן של בית הספר לקצינים. בתפקידו הבא שימש כראש מדור תורת חי"ר וצנחנים במפקדת קצין חיל רגלים וצנחנים ראשי ולאחר מכן כסגן קצין חי"ר וצנחנים ראשי בדרגת אל"ם. לאחר שחרורו משירות קבע השתתף בהקמת ועומד בראש ארגון "פנים אל פנים", העוסק בחיזוק האחדות והזהות היהודית במדינת ישראל. הוא נשוי לדינה לבית מרק (דודתם של רותי ואודי פוגל) ואב לשבעה. הוא מתגורר בקריית משה בירושלים. אל"מ גבע ראפ: מי שצריך לשלם מחיר על חטיפה זה האוייב, באתר ערוץ 7, 8 באוקטובר 2009. אמיר בוחבוט, לונדון: הפגנה נגד קצין צה"ל שהגיע לנאום, באתר nrg‏, 31 בינואר 2009. דוד אור שחר, חוו"ד מקצועית משבחת אזרחים שתקפו מיידי אבנים(הקישור אינו פעיל), הקול היהודי, ‏ 30 ביולי 2019. מי אנחנו - פנים אל פנים, באתר פנים אל פנים לזכרו של מוקי, אתר חטיבת הצנחנים. יואב מלכא, סיפורי תשובה: הרב יואב מלכה בראיון אישי עם גבע ראפ, ערוץ מאיר, 20 בדצמבר 2010. עמנואל רוזן, קצין מאירועי "השבת השחורה" בשכם זוכה משני סעיפי אישום, מעריב, ‏ 21 בדצמבר 1989. דבר המג"ד גבע ראפ, אתר חטיבת הנח"ל. גל פרל פינקל, יוזמה בהגנה בשגרה ובמלחמה נחוצה יותר מתמיד, כתב העת "בין המערכות" באתר צה"ל, ‏ מרץ 2021. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
הבחירות למושל סנקט פטרבורג (2003)

הבחירות למושל סנקט פטרבורג 2003 — נערכו כבחירות דחופות, לאחר פיטוריו של ולדימיר יאקובלב והעברתו בצו נשיאותי לתפקיד סגן ראש ממשלת הפדרציה הרוסית. הבחירות נערכו בשני סבבים: ב-21 בספטמבר וב-5 באוקטובר. למושלת החדשה נבחרה ולנטינה מאטוויינקו שהייתה לאישה הראשונה בתפקיד. אחוז ההצבעה במערכת הבחירות הזו היה הנמוך ביותר בתולדות העיר, מאז החלו הבחירות הישירות לראשות העיר בשנת 1991: 39.13% בסיבוב הראשון ו-28.25% בלבד בסיבוב השני. ב-1 יולי 2003 פורסם בעיתון "ודומוסטי סנקט פטרבורג" הצו להקדמת הבחירות למושל העיר. הבחירות תוכננו ל-21 בספטמבר כשמערכת הבחירות החלה באופן רשמי ב-2 ביולי. ב-3 ביולי אושר רשמית לוח הזמנים של הבחירות. למועמדים הפוטנציאליים ניתן חודש להגשת מסמכים. החוק דרש לספק חתימות של אחוז אחד מהמצביעים (בערך 32,000 איש) או להפקיד לחשבון ועדת הבחירות סכום של 7.5 מיליון רובל. טרם ההכרזה על מספר המועמדים הרשמי, 32 איש הכריזו כי יתמודדו לתפקיד. שלושה חודשים לפני עריכת הסיבוב הראשון במערכת האתר "Fontanka.ru" ערכו סקר בקרב קוראיו, אשר הראו כי המועמדת שזכתה לתמיכה הרבה ביותר הייתה נציגת הנשיא במחוז הפדרלי הצפון מערבי ולנטינה מאטוויינקו, אחריה בסקר, הייתה סגנית-המושל אנה מרקובה. עד 31 ביולי, כאשר ועדת הבחירות סיימה את רישום המועמדים, נותרו 14 מועמדים: מיכאיל אמוסוב, גנאדי ואסילנקו, סרגיי בליאייב, ואדים ווייטאנובסקי, אלכסנדר גאביטוב, ראשיד ז'בארוב, ויקטור יפימוב, אנה מרקובה, ולנטינה מאטוויינקו, סרגיי פראינישניקוב, קונסטנטין סוחנקו, פיוטר שצ'לישץ', אולג טיטוב ואלכסיי טימופייב. לבסוף  9 מועמדים הורשו להשתתף בבחירות: מיכאיל אמוסוב, סרגיי בליאייב, ואדים ווייטאנובסקי, ויקטור יפימוב, אנה מרקובה, ולנטינה מאטוויינקו, קונסטנטין סוחנקו, אולג טיטוב ואלכסיי טימופייב. קמפיין הבחירות החל רשמית ב-22 באוגוסט ונמשך עד ל-20 בספטמבר. לסיבוב השני העפילו אנה מרקובה ו-ולנטינה מאטוויינקו. בסופן ניצחה מאטוויינקו עם 63% מקולות הבוחרים והייתה למושלת העיר ולמושלת אישה הראשונה בפדרציה הרוסית,. Выборы губернатора Санкт-Петербурга состоялись Валентина Матвиенко выиграла выборы губернатора Санкт-Петербурга Санкт-Петербург. Выборы губернатора Выборы губернатора Санкт-Петербурга: обработана половина бюллетеней, у Матвиенко — 48,81 процента "В Петербурге официально начинается кампания по выборам губернатора". Fontanka.ru. 2003-06-02. נבדק ב-2016-06-22. "Выборы губернатора сегодня". Fontanka.ru. 2003-06-21. נבדק ב-2016-06-22. "14 потенциальных губернаторов". Fontanka.ru. 2003-07-31. נבדק ב-2016-06-22. "В Санкт-Петербурге начались выборы губернатора города". РБК. 2003-09-21. נבדק ב-2016-06-22. "Определено расписание предвыборной кампании и выборов губернатора". Fontanka.ru. 2003-07-03. נבדק ב-2016-06-22. Валентина Матвиенко выиграла выборы губернатора Санкт-Петербурга
משה בתיבה

האם התכוונתם ל... משה בתיבה (סיפור מקראי) – סיפור מקראי על הולדת משה, הצלתו כשהוכנס על ידי יוכבד אמו לתיבת גומא על שפת היאור במצרים, ושנות חייו הראשונות משה בתיבה (שיר) – שיר עברי מאת קדיש סילמן המתייחס לסיפור המקראי משה בתיבה (מאכל) – מאכל המורכב מנקניקיות עטופות בבצק עלים
מונדשיין

האם התכוונתם ל... אהרן מונדשיין – חוקר תנ"ך ישראלי; אחיו של יהושע מונדשיין אירווינג מונדשיין – אתלט ושחקן פוטבול יהודי-אמריקאי יהושע מונדשיין – היסטוריון, ספרן, ביבליוגרף וחוקר חסידות ישראלי; אחיו של אהרן מונדשיין פנחס מונדשיין – רב ישראלי, ר"מ בישיבת מרכז הרב; בנו של אהרן מונדשיין
פקארד פסיפיק

פקארד פסיפיק (באנגלית: Packard Pacific) היא מכונית קופה, 2 דלתות הרדטופ מתוצרת יצרנית מכוניות היוקרה האמריקאית פקארד (אנ') (שם מלא: "Packard Motor Co") אשר יוצרה בשנת 1954. סך הכול יוצרו 1,189 יחידות. מחיר היחידה עמד על 3,827 דולר. קופה קבריולה קוד מודל - 5477 מספרי מנוע - M600000 עד M605618 מנוע בנזין 2 דלתות 6 נוסעים הצתה - מערכת מפיץ סליל בלמים - 4 תוף הידראולי מתלים - קדמי: סליל עצמאי, אחורי: קפיץ עלים מכל דלק - 20 גלון (75.7 ליטר) מידות צמיגים - 15x8 אינץ' תאוצה בין 0 - 100 קמ"ש היא 13.1 שניות פקארד צילינדר יחיד פקארד לייט 8 פקארד 110 פאקרד 180 פקארד סטיישן סדאן פקארד קוואליר "פקארד פסיפיק" - שחזור הרכב מדיה וקבצים בנושא פקארד פסיפיק בוויקישיתוף פקארד פסיפיק, סרטון באתר יוטיוב "פקארד פסיפיק" - מפרט catalog.com/make/packard/26th_54th/pacific/1954 "פקארד פסיפיק" conceptcarz.com/vehicle/z13712/packard-pacific "פקארד פסיפיק" pinterest.com/pin "פקארד פסיפיק" קונברטיבל (קבריולה) ebay.com/p/Packard-Pacific-Convertible-1954 "פקארד פסיפיק" - מפרט טכני carfolio.com/specifications/models/car "פקארד פסיפיק" classiccardatabase.com/specs.php
פקארד צילינדר יחיד

פקארד צילינדר יחיד (באנגלית: Packard Single-Cylinder) הם דגמי הרכבים הראשונים מתוצרת יצרנית מכוניות היוקרה האמריקאית פקארד (אנ') (שם מלא: "Packard Motor Co") אשר יוצרו בין השנים 1899–1903. מחיר היחידה מדגם "פקארד מודל F" בשנת 1902 עמד על 2,500 דולר, ובשנת 2003 המחיר ירד ל-2,300 דולר. דגמי "פקארד צילינדר יחיד" היו פתוחים (קבריולה). יצרנית כלי הרכב "Packard", שמקום מושבה היה בדטרויט, מישיגן, ארצות הברית התחילה לייצר מכוניות בשנת 1899–1958. מאוחר יותר נקנתה על ידי תאגיד סטודבייקר-Packard. חברת Packard נוסדה על ידי האחים ג'יימס וורד וויליאם פאקרד, עם שותפם ג'ורג' וייס. עד לשנת 1903 יוצרו כ-400 מכוניות. פאקרד ייצרה מכוניות עלית. פקארד מודל A (יוצר בשנת 1899, יוצרו 5 יחידות, אבל נמכרה רק היחידה האחרונה לאיש עסקים בשם "George Kirkham") פקארד מודל B (יוצר בין השנים 1900-1901) פקארד מודל C, הדגם הראשון של "פקארד" שהורכב בו הגה שנשען על מוֹט הָהֶגֶה (יוצר בשנת 1901) פקארד מודל F (יוצר בין השנים 1901-1903) פקארד לייט 8 פקארד פסיפיק פקארד 110 פקארד 180 פקארד סטיישן סדאן מדיה וקבצים בנושא פקארד צילינדר יחיד בוויקישיתוף פקארד - שנות הזהב 1902-1914 packardtimeline.com/index.php/28-landing-pages/21-1902-1914-the-golden-years-paving-the-road-to-victory "פקארד צילינדר יחיד" - הלהיטים הראשונים של "פקארד" ברחובות בשנת 1899 autonews.com/article/20171107/CCHISTORY/171109831/the-first-packard-hits-the-streets-in-1899 Kimes, Beverly (1996). standard catalog of American Cars 1805-1942. Krause publications. ISBN 0-87341-428-4. "פקארד צילינדר יחיד" (פקארד מודל B) פקארד - דף 13 - תוצאות Google Books פקארד שנת 1902, צילינדר יחיד packardinfo.com/xoops/html/modules/modelinfo/viewmodel
אור חדש

אור חדש הוא ספר שכתב המהר"ל מפראג, שהודפס לראשונה בחייו בשנת ה'ש"ס ובכך הפך לחיבורו האחרון שפרסם בימי חייו, ועוסק במגילת אסתר ובנס פורים. שם הספר לקוח מסוף ברכת יוצר אור. המהר"ל מבאר בהקדמתו שלושה טעמים לקריאת הספר בשם זה. האחד - משום שלאחר נס פורים קיבלו את התורה מחדש (כדברי רבא במסכת שבת: ”אמר רבא אעפ"כ הדור קבלוה בימי אחשורוש דכתיב (אסתר ט, כז) קימו וקבלו היהודים קיימו מה שקיבלו”), והתורה נקראת "אורה" (כמו שכתוב ”לַיְּהוּדִים הָיְתָה אוֹרָה וְשִׂמְחָה וְשָׂשׂוֹן וִיקָר אמר רב יהודה אורה זו תורה”); השני - על שום שהמן תכנן להחשיך את אורם של ישראל והקב"ה הפר את עצתו והאיר את אורם של ישראל; השלישי - משום שהגאולה שהייתה בנס פורים היא כעין הגאולה העתידה שתהיה בימות המשיח, ואורו של משיח נתחדש בגאולת פורים. הספר בנוי בצורה של ביאורים ורעיונות על דרך הדרש, משובצים לפי סדר המגילה. עם זאת, המהר"ל מקפיד להיצמד לפשט במידת האפשר, ולהכניס את הדרש בתוך סדר המגילה. במהלך הסבר סיפור המגילה המהר"ל בוחן את קיומה של זהות יהודית בסדר עולם משתנה. הוא הגדיר את גבולות זהותה של הקהילה היהודית ועיגן את מקומה בתוך תוכנית כוללת לסדר עולם, דווקא במסגרת פרשנותו לסיפור העלילה המפותל של מגילת אסתר. אל מול פריצתן של מסגרות החיים הישנות וטשטוש גבולות הזהות, הציע מהר"ל דרך חדשה לקיומה של זהות יהודית מובחנת בעולם הולך ומשתנה. בחיבור מציג מהר"ל אפשרות לחיים יהודיים בגלות, ובאמצעות פירוש לסיפור המגילה שרטט תוכנית המגדירה מקום ברור ובטוח לקהילה היהודית בשלושה תחומים: תוכנית מדינית, שיישומה יבטיח סדר ויציבות בעולם, וגם את המשך קיומה המובחן של הקהילה; מודל לקשר הראוי עם החברה הסובבת ועם התרבות הנוצרית, שיבטיח את שמירת ייחודה של הקהילה היהודית בתוך רוב נוצרי; ומודל לסדר מגדרי, שיאפשר שמירה על הארגון הפנימי של הקהילה, ובעיקר על גבולותיה התרבותיים והחברתיים. תוכנית זו, על פי מהר"ל, תבטיח לא רק את המשך הקיום היהודי הקיבוצי הייחודי והמובחן בגלות, אלא גם את השתלבותה של הקהילה כגוף קיבוצי בסביבה הלא יהודית. כל אלו נועדו לשרת את המטרה שנראתה למהר"ל חשובה מכול: שמירה על זהות הקהילה היהודית בגולה עד בוא הגאולה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש לפחות 22 מהדורות לפי קטלוג הספרי"ל. אור חדש - עם פירושים והערות מהרב יהושע דוד הרטמן, שלושה כרכים, מכון ירושלים, תשע"ד. אור חדש על מגילת אסתר / מאת מהר"ר יהודא ליווא בהר"ר בצלאל מפראג ; עם ביאור קול חי / מאת הרב אביגדור שילה ; עריכה: הרב דן (דני) שוורץ. מרכז שפירא : בהוצאת המכון התורני אור עציון ע"ש ר' יצחק וחנה סטרולוביץ', ה'תשפ"ב. יהודה ליוואי בן בצלאל, אור חדש, דפוס ראשון, פראג, ש"ס-1600, באתר היברובוקס יהודה ליוואי בן בצלאל, אור חדש, וורשה, תרל"ד-1874, באתר היברובוקס אור החדש השלם, מהדורה מנוקדת, מכון האבות, קריית ארבע-חברון, תשע"ה-2015 אור חדש, ספרי מהר"ל, המכון להוצאת ספרי המהר"ל-הוצאת תפארת, תשע"ה-2015 רבי יהודה ליווא בן בצלאל, ‏אור חדש, טקסט דיגיטלי באתר ספריא שער הדפוס הראשון- שנת לעבדו שכ"ם אחד תלמוד בבלי, מסכת שבת, דף פ"ח, עמוד א' תלמוד בבלי, מסכת מגילה, דף ט"ז, עמוד ב' כמו שביאר בפרק נ"ג מספר תפארת ישראל רמון, אורית., מהר״ל באור חדש : זהות יהודית בסדר עולם משתנה = Maharal in new light : Jewish identity in a challenged world order, מסת"ב 978-965-227-344-4 על חשיבות הזהות היהודית בעיני המהר"ל ראה נצח ישראל, פרק כד
דרך חיים (מהר"ל)

דרך חיים (או דרך החיים) הוא ביאור על פרקי אבות שכתב המהר"ל מפראג, והודפס לראשונה בחייו בשנת ה'שמ"ט. הביטוי לקוח מספר משלי: ”כִּי נֵר מִצְוָה וְתוֹרָה אוֹר וְדֶרֶךְ חַיִּים תּוֹכְחוֹת מוּסָר”. המהר"ל בסוף הקדמתו מביא פסוק זה, וכותב "וקראנו שם החבור הזה דרך חיים, על שם הכתוב ודרך חיים תוכחות מוסר". עם זאת, בשער הדפוס הראשון נקרא הספר "דרך החיים", אך אין ערובה שהמהר"ל עצמו כתב זאת וייתכן שהיה זה המו"ל. בדפוס לונדון מופיע השם ביידוע גם בהקדמת הספר. ביתר ספריו מוזכר הספר לעיתים בשם דרך חיים, ולעיתים בשם דרך החיים. הספר מרכז הגות, מוסר ורעיונות על דרך הדרש, על פי סדר המסכת. זהו ספרו היחיד המקיף מסכת שלמה לפי הסדר, ולא רעיונות אקראיים על קטעים נבחרים. ספר זה הוא גם היחיד בו מפרש המהר"ל את פירושיו, ולא מביא דעות ראשונות וחולק עליהן. דרך חיים - עם פירושים והערות מהרב יהושע דוד הרטמן, שישה כרכים, מכון ירושלים, תשס"ז. יהודה ליוואי בן בצלאל, דרך חיים, דפוס ראשון, קראקא, שמ"ט-1589, באתר היברובוקס יהודה ליוואי בן בצלאל, דרך חיים, דפוס ראשון, קראקא, שמ"ט-1589, באתר היברובוקס יהודה ליוואי בן בצלאל, דרך חיים, שנהאי, תש"ו-1946, באתר היברובוקס יהודה ליוואי בן בצלאל, דרך חיים, ירושלים, תשכ"א-1961, באתר היברובוקס דרך החיים, ספרי מהר"ל, המכון להוצאת ספרי המהר"ל-הוצאת תפארת, תשע"ה-2015 דרך חיים (מהר"ל), באתר ויקיטקסט יהודה ליוואי בן בצלאל, ‏דרך חיים, טקסט דיגיטלי באתר ספריא שער הדפוס הראשון- שנת לא יסור שבט מיהודה ספר משלי, פרק ו', פסוק כ"ג ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.